CELEX: 32014R1385
Language: da
Date: 2014-12-15 00:00:00
Title: Rådets forordning (EU) nr. 1385/2014 af 15. december 2014 om fordeling af fiskerimuligheder i henhold til protokollen mellem Den Europæiske Union og Republikken Kap Verde om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Republikken Kap Verde

24.12.2014   
            
            
               DA
            
            
               Den Europæiske Unions Tidende
            
            
               L 369/31
            
         RÅDETS FORORDNING (EU) Nr. 1385/2014
   af 15. december 2014
   om fordeling af fiskerimuligheder i henhold til protokollen mellem Den Europæiske Union og Republikken Kap Verde om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Republikken Kap Verde
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Den 19. december 2006 godkendte Rådet ved vedtagelse af forordning (EF) nr. 2027/2006 (1) indgåelse, af en fiskeripartnerskabsaftale mellem Det Europæiske Fællesskab og Republikken Kap Verde (i det følgende benævnt »aftalen«).
            
         
               (2)
            
            
               En ny protokol (2) (i det følgende benævnt »protokollen«) blev paraferet den 28. august 2014. Protokollen giver EU-fartøjer mulighed for at fiske i den fiskerizone, der hører under Republikken Kap Verdes højhedsområde eller jurisdiktion.
            
         
               (3)
            
            
               Den 15. december 2014 vedtog Rådet afgørelse 2014/948/EU (3) om undertegnelse og om midlertidig anvendelse af protokollen.
            
         
               (4)
            
            
               Det bør fastlægges, hvordan fiskerimulighederne skal fordeles mellem medlemsstaterne i protokollens gyldighedsperiode.
            
         
               (5)
            
            
               I henhold til artikel 10, stk. 1, i Rådets forordning (EF) nr. 1006/2008 (4) underretter Kommissionen de pågældende medlemsstater, hvis det viser sig, at de fiskerimuligheder, som Unionen har fået tildelt i henhold til den protokollen, ikke udnyttes fuldt ud. Modtages der ikke noget svar inden udløbet af en frist, som fastsættes af Rådet, betragtes det som en bekræftelse af, at den pågældende medlemsstats fartøjer ikke udnytter deres fiskerimuligheder fuldt ud i den pågældende periode. Nævnte frist bør fastsættes af Rådet.
            
         
               (6)
            
            
               For at EU-fartøjerne kan genoptage deres fiskeri, er det i protokollen fastsat, at den anvendes midlertidigt fra datoen fra undertegnelsen. Denne forordning bør derfor finde anvendelse fra samme dato —
            
         VEDTAGET DENNE FORORDNING:
   Artikel 1
   1.   De fiskerimuligheder, der er fastsat i protokollen, fordeles mellem medlemsstaterne som følger:
   
               a)
            
            
               notfartøjer til tunfiskeri:
               
                           Spanien
                        
                        
                           16 fartøjer
                        
                     
                           Frankrig
                        
                        
                           12 fartøjer
                        
                     
         
               b)
            
            
               langlinefartøjer med flydeline:
               
                           Spanien
                        
                        
                           23 fartøjer
                        
                     
                           Portugal
                        
                        
                           7 fartøjer
                        
                     
         
               c)
            
            
               stangfartøjer til tunfiskeri:
               
                           Spanien
                        
                        
                           7 fartøjer
                        
                     
                           Frankrig
                        
                        
                           4 fartøjer
                        
                     
                           Portugal
                        
                        
                           2 fartøjer
                        
                     
         2.   Forordning (EF) nr. 1006/2008 finder anvendelse med forbehold af aftalen.
   3.   Hvis de fiskerimuligheder, der er fastsat i protokollen, ikke udnyttes med ansøgningerne om fiskeritilladelse fra de medlemsstater, der er nævnt i stk. 1, tager Kommissionen ansøgninger om fiskeritilladelse fra andre medlemsstater i betragtning, jf. artikel 10 i Rådets forordning (EF) nr. 1006/2008.
   4.   Den frist, som medlemsstaterne har til at bekræfte, at de ikke fuldt ud udnytter fiskerimulighederne som fastsat i artikel 10, stk. 1, i forordning (EF) nr. 1006/2008, fastsættes til 10 hverdage fra den dato, hvor Kommissionen meddeler dem, at fiskerimulighederne ikke er udnyttet fuldt ud.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra datoen for undertegnelsen af protokollen.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. december 2014.
      
         
            På Rådets vegne
         
         M. MARTINA
         
            Formand
         
      
   
   
      (1)  Rådets forordning (EF) nr. 2027/2006 af 19. december 2006 om indgåelse af en fiskeripartnerskabsaftale mellem Det Europæiske Fællesskab og Republikken Kap Verde (EUT L 414 af 30.12.2006, s. 1).
   
      (2)  Protokol mellem Den Europæiske Union og Republikken Kap Verde om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Republikken Kap Verde (se side 3 i denne EUT).
   
      (3)  Rådets afgørelse 2014/948/EU af 15. december 2014 om undertegnelse på Den Europæiske Unions vegne og om midlertidig anvendelse af protokollen mellem Den Europæiske Union og Republikken Kap Verde om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Republikken Kap Verde (se side 1 i denne EUT).
   
      (4)  Rådets forordning (EF) nr. 1006/2008 af 29. september 2008 om tilladelser til EF-fiskerfartøjers fiskeri uden for EF-farvande og tredjelandsfartøjers adgang til EF-farvande, om ændring af forordning (EØF) nr. 2847/93 og (EF) nr. 1627/94 og om ophævelse af forordning (EF) nr. 3317/94 (EUT L 286 af 29.10.2008, s. 33).